Քևին Ռոդրիգես

**Քևին Ռոդրիգես** (, ), պորտուգալացի պրոֆեսիոնալ ֆուտբոլիստ։ Ներկայումս Ռեալ Սոսիեդադից վարձավճարով հանդես է գալիս Լեգանեսի և Պորտուգալիայի ազգային հավաքականի կազմում։ Խաղում է ձախ պաշտպանի դիրքում։

## Ակումբային կարիերա
### Թուլուզ
Ռոդրիգեսը Թուլուզի ակադեմիայի սան է։ Իր պրոֆեսիոնալ դեբյուտը նշեց 2012 թվականի մայիսի 20-ին՝ փոխարինման մտնելով Այաչոյի դեմ խաղում։ Հաջորդ անգամ նա թիմի կազմում խաղադաշտ դուրս եկավ 2013 թվականի մարտի 30-ին՝ կրկին Այաչոյի դեմ խաղում։ Թուլուզի առաջին թիմի կազմում Ռոդրիգեսը անցկացրեց 2 հանդիպում։

### Դիժոն
2014 թվականի ամռանը Ռոդրիգեսը անվճար տրանսֆերով միացավ Դիժոնին։ Իր դեբյուտը ակումբի կազմում նշեց օգոստոսի 26-ին՝ Ֆրանսիայի լիգայի գավաթի Լավալի դեմ խաղում։ Առաջին հանդիպումը Լիգա 2-ում անցկացրեց օգոստոսի 29-ին՝ փոխարինման մտնելով Սոշոյի դեմ խաղում և գոլային փոխանցում տալով 2 րոպե անց։ Դիժոնի կազմում Ռոդրիգեսը անցկացրեց 4 հանդիպում՝ դառնալով 1 գոլային փոխանցման հեղինակ։

### Ռեալ Սոսիեդադ
2015 թվականի հունիսի 4-ին Ռոդրիգեսը տեղափոխվեց Ռեալ Սոսիեդադ, սակայն սկզբի 1․5 տարին հանդես եկավ ակումբի երկրորդ թիմի կազմում։ Իր դեբյուտը Լա Լիգայում նշեց 2017 թվականի հունվարի 29-ին՝ Ռեալ Մադրիդի դեմ խաղում։ Մարտի 1-ին Ռոդրիգեսը երկարաձգեց իր պայմանագիրը մինչև 2020 թվականը։ Պրոֆեսիոնալ կարիերայում իր առաջին գոլը խփեց սեպտեմբերի 17-ին՝ Ռեալ Մադրիդի դեմ խաղում՝ այս խաղում դառնալով նաև ինքնագոլի հեղինակ։ Առաջին հանդիպումը եվրոպական առաջնություններում անցկացրեց դեկտեմբերի 7-ին՝ Եվրոպայի Լիգայի խմբային փուլի Զենիթ Սանկտ Պետերբուրգի դեմ խաղում։

2019 թվականի սեպտեմբերի 2-ին Ռոդրիգեսը 1 տարվա վարձավճարով միացավ Լեգանեսին։

## Միջազգային կարիերա
Ռոդրիգեսը ծնվել և մեծացել է Ֆրանսիայում, սակայն ունի նաև պորտուգալական արմատներ։ Նա ներկայացրել է Ֆրանսիան մինչև 18 և մինչև 19 տարեկանների երիտասարդական հավաքականներում։ 2013 թվականին նա Մ19 հավաքականի կազմում մասնակցեց Եվրոպայի առաջնությանը՝ անցկացնելով 4 հանդիպում և դառնալով 1 գոլային փոխանցման հեղինակ։ Ֆրանսիան հասավ մրցաշարի եզրափակիչ, որտեղ 1-0 հաշվով պարտվեց Սերբիային։

2016 թվականի նոյեմբերի 3-ին Ռոդրիգեսը առաջին անգամ հրավիրվեց Պորտուգալիայի մինչև 21 տարեկանների երիտասարդական հավաքական։ 2017 թվականի հունիսին նա Մ21 հավաքականի կազմում մասնակցեց Եվրոպայի առաջնությանը, որտեղ անցկացրեց 3 հանդիպում՝ գոլային փոխանցման հեղինակ դառնալով Հյուսիսային Մակեդոնիայի դեմ խաղում։ Պորտուգալիան դուրս մնաց մրցաշարի խմբային փուլից՝ զբաղեցնելով երկրորդ հորիզոնականը իր խմբում։

Պորտուգալիայի ազգային հավաքական Ռոդրիգեսը առաջին անգամ հրավիրվեց 2017 թվականի նոյեմբերի 3-ին՝ Սաուդյան Արաբիայի և ԱՄՆ-ի դեմ ընկերական խաղերի համար։ Իր դեբյուտը ազգային հավաքականում նշեց նոյեմբերի 10-ին՝ թիմի մեկնարկային կազմում խաղադաշտ դուրս գալով Սաուդյան Արաբիայի դեմ խաղում։ Հաջորդ անգամ Ռոդրիգեսը հավաքական հրավիրվեց 2018 թվականի հոկտեմբերի 4-ին՝ Լեհաստանի և Շոտլանդիայի դեմ խաղերի համար։ Հոկտեմբերի 14-ին նա գոլային փոխանցման հեղինակ դարձավ Շոտլանդիայի դեմ խաղում՝ օգնելով Պորտուգալիային հաղթել 3-1 հաշվով։

## Կարիերայի վիճակագրություն
### Ակումբային վիճակագրություն
*2019 թվականի սեպտեմբերի 10-ի դրությամբ*

### Միջազգային վիճակագրություն
*2019 թվականի սեպտեմբերի 10-ի դրությամբ*

## Ծանոթագրություններ

## Արտաքին հղումներ
* Ռոդրիգեսի պաշտոնական Ինստագրամի էջը
* Ռոդրիգեսը transfermarkt-ում
* Ռոդրիգեսը soccerbase.com-ում
* Ռոդրիգեսը WhoScored.com կայքում
* Ռոդրիգեսը Ռեալ Սոսիեդադի պաշտոնական կայքում
* Ռոդրիգեսը ՈՒԵՖԱ-ի պաշտոնական կայքում
* Ռոդրիգեսը Ֆրանսիայի ֆուտբոլի ֆեդերացիայի կայքում 
* Ռոդրիգեսը Պորտուգալիայի ֆուտբոլի ֆեդերացիայի կայքում

Կատեգորիա:Դիժոնի ֆուտբոլիստներ
Կատեգորիա:Թուլուզի ֆուտբոլիստներ
Կատեգորիա:Թուրքական Սուպերլիգայի ֆուտբոլիստներ
Կատեգորիա:Լա Լիգայի ֆուտբոլիստներ
Կատեգորիա:Լեգանեսի ֆուտբոլիստներ
Կատեգորիա:Պորտուգալացի ֆուտբոլիստներ
Կատեգորիա:Պորտուգալիայի հավաքականի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Ռեալ Սոսիեդադի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Տղամարդկանց ֆուտբոլի պաշտպաններ
Կատեգորիա:Ֆրանսիացի ֆուտբոլիստներ